שלומית פונדמינסקי

שלומית פונדמינסקי (נולדה ב-9 בינואר 1974) היא כוריאוגרפית, רקדנית, מורה וחוקרת אלתור בתנועה, המתגוררת ופועלת בישראל.

== ביוגרפיה ==
פונדמינסקי נולדה בשנת 1974 בירושלים. בגיל חמש היא החלה ללמוד מחול אצל פרופ' חסיה לוי-אגרון, טליה כדורי, וגם למדה את טכניקת גרהם אצל תמרה מיאלניק.

לאחר הצבא עברה לגור בתל אביב.

בשנת 2001 סיימה תואר B.Ed בהוראת מחול במכללת סמינר הקיבוצים.

== קריירה אמנותית ==
בשנת 2001 הצטרפה כרקדנית לקבוצת המחול נעה דר ובמקביל יצרה את עבודתה הראשונה עבור פסטיבל "גוונים במחול" במרכז סוזן דלל, ביחד עם חגית בר. בשנת 2003 יצרה את הסולו הראשון שלה "בטן" עבור פסטיבל אינטימדאנס בתמונע.

בשנת 2004 רקדה בקבוצת המחול של נמרוד פריד ובתיאטרון אורנה פורת לילדים ולנוער. באותה שנה גם למדה בבית הספר לתיאטרון הגוף בתל אביב, מוסד לימודי שהשפיע עליה מאוד כיוצרת.

הקריירה האמנותית שלה ככוריאוגרפית עצמאית החלה עם הסולו "בכיס הפנימי", שיצרה עבור פרויקט הרמת מסך בשנת 2004.<ref name=":0" /><ref name=":2"></ref> העבודה זכתה במקום השני בתחרות יצירות סולו בינלאומית "10Masdanza"<ref name=":1"></ref> באיים הקנריים ובעקבות כך הוזמנה פונדמינסקי לפתוח את חגיגות ה-25 שנה לתיאטרון La Maison De La Danse, בליון, שבצרפת. הסולו הופיע גם בפסטיבלים: "Fabbrica de Movimentos" בפורטוגל, ובפסטיבל הבינלאומי לאמנות בסן פרנסיסקו.<ref></ref><ref></ref>

פונדמינסקי הצטרפה לעמותת הכוריאוגרפים ב-2005. באותה השנה גם זכתה בפרס יוצרת בראשית דרכה מטעם משרד החינוך והתרבות, ובמלגת יצירה מטעם חברת טבע.<ref name=":4"></ref>

בשנת 2005 יצרה את הדואט "סמני החלקה" בשיתוף הרקדן דיולה צ'קברי, עבור פסטיבל הרמת מסך. לאחר מכן הופיעה עם היצירה גם בפסטיבל "Images of the Middle East" בדנמרק, וב-"Dublin Fringe Festival" באירלנד.

במקביל להתפתחותה ככוריאוגרפית, פונדמינסקי החלה להעמיק בחקירת עולם האימפרוביזציה בתנועה.<ref></ref> בעקבות כך הקימה בשנת 2006 יחד עם האמנים נעם כרמלי, איריס ארז, פיליפ סמית', ענבל אלוני, סיגל ברגמן, יניב מינצר, ויובל גולדשטיין את קולקטיב האלתור "אוקטט". הקבוצה פעילה עד היום וחוקרת את עולם האלתור בתנועה כאמנות מופע. באותה שנה גם התחתנה עם איל וינטראוב, שכתב וערך את המוזיקה לכל יצירותיה הראשונות משנת 2001, והוא שותף לעריכה המוזיקלית של עבודותיה עד היום.

בשנת 2008 הוזמנה על ידי איציק ג'ולי ליצור סולו המשלב אופרה ומחול, ויצרה את "לה דיווינה" בהשראת זמרת האופרה מריה קאלאס. הסולו הופיע עד שנת 2019 בישראל ובעולם בפסטיבלים שונים,<ref></ref><ref></ref> בהם: AGITAR בספרד, פסטיבל יהודי לורקה בספרד,<ref>[https://www.facebook.com/JewishLorca/posts/pfbid023TVjAQDZAnwACfx2jBguuw9xh9xMMxtcA5KEmFSyjkLpM1Vpp56iqL9CACVVzdbFl?locale=hi_IN פרסום על הפסטיבל בפייסבוק], 24 ביוני 2019</ref> ובפסטיבל FIDCDMX במקסיקו סיטי.<ref>[https://www.facebook.com/FIDCDMX/posts/1164138047071136/?paipv=0&eav=AfYuhoFvshaUzea6kO58XJbm5th6SIzj2SWVLgoB7hprj_sklVJkCnc5UiPkW8uHIHI&_rdr פרסום על השתתפותה בפסטיבל בפייסבוק], 11 באוגוסט 2018</ref> בעקבות "לה דיווינה" יצרה פונדמינסקי שתי יצירות נוספות הקשורות באופרה: "אופרה אורבנית" לפסטיבל הרחוב בת ים ב-2010 ו"אופרה טריטוריאלית" לפסטיבל זירת מחול 2015 ופסטיבל UNDERCLOUD בבוקרשט,<ref>[https://www.facebook.com/watch/?v=285705645495297 סרטון מתוך היצירה ופרסום על הפסטיבל בפייסבוק], 17 באוגוסט 2018</ref> רומניה.

בשנת 2009, בעקבות לידת בנה הבכור, זיו, הכשירה פונדמינסקי את הרקדנית ענבל אלוני להחליף אותה בביצוע הסולו ב"לה דיווינה". שיתוף פעולה זה הניב סדנה שפתחו יחד, מאוחר יותר באותה השנה, בשם "שלומבל" והיא יועדה לאמנים ואנשי תנועה שמעוניינים להתמקד בטכניקת רליס, אימפורביזציה ופרפורמנס.<ref></ref> הסדנה ממשיכה להתקיים עד היום בסוזן דלל. בהמשך הקימו השתיים גם סדנאות מרוכזות נוספות, בשם "רק אימפרוביזציה".

בשנת 2011 יצרה פונדמינסקי עבור אלוני ואורן טישלר את הדואט "מכושפה שלי".

בשנת 2012 יצרה טריו עבור הרקדניות נעה רוזנטל, אלה רוטשילד וענבל בן זקן להרמת מסך 2012. הטריו הוזמן בשנת 2013 להציג ב-Copenhagen International Choreographers Competition בדנמרק. באותה השנה גם ילדה את בנה השני, כפיר.

בשנת 2015 יצרה ביחד עם עינת גנץ את "למה? מה הקשר?", מופע אינטראקטיבי עבור ילדים ומבוגרים שרץ ברחבי הארץ עד היום, כולל במסגרת עמותת "מקומות שמורים" לתרבות לקהילה הרגישה. אחריו המשיכה לשתף פעולה עם גנץ בפרויקטים נוספים. כך למשל גנץ רקדה ביצירות של פונדמינסקי: "זהבה בת 100", "iWoman",<ref name=":6"></ref> "Material Girls". כמו כן, בשנת 2023 יצרו השתיים את "אגדת קיר המשאלות" עבור פסטיבל הקרון בירושלים.

בשנת 2015 הזמין יאיר ורדי את פונדמינסקי לנהל אמנותית את פסטיבל גוונים במחול בסוזן דלל.<ref></ref> היא ניהלה את הפסטיבל עד שנת 2017 בשותפות עם שרון פרידמן ואודליה קופרברג.

בשנת 2016 הזמינה היוצרת ענת שמגר את פונדמינסקי להצטרף אליה וללמד במסלול לכוריאוגרפיה באקדמיה למוסיקה ולמחול בירושלים. מאז פונדמינסקי מרצה באקדמיה וכיום גם עומדת בראש המסלול לכוריאוגרפיה.

בשנת 2018 יצרה עבודת סולו בשם "M.E.S.S" עבור הכוריאוגרף יורם כרמי.<ref name=":7"></ref><ref name=":8"></ref><ref></ref> שיתוף הפעולה עם כרמי ממשיך עד היום, באמצעות שיעורי אלתור שמלמדת פונדמינסקי את רקדני להקת פרסקו בניהולו.

בשנת 2020 יצרה שלומית את הסולו "Big Hand Little Hand" עבור פסטיבל תלאביב דאנס. בשל הקורונה, פונדמינסקי הופיעה איתו לראשונה מול קהל חי רק בשנת 2022. שלומית זכתה על ביצוע הסולו בפרס משרד התרבות. את המוזיקה לסולו כתב נעם הלפר.

בשנת 2022 סיימה פונדמינסקי את לימודי המאסטר שלה בכוריאוגרפיה באקדמיה למוסיקה ולמחול בירושלים. באותה שנה גם יצאה לרזדנסי של 4 חודשים בארצות הברית מטעם ארגון BAMAH. במהלך התקופה יצרה והרצתה באוניברסיטת סן חוזה.<ref></ref> מאז ששבה לישראל ממשיכה פונדמינסקי להופיע, ללמד ולחקור את טכניקת רליס ואימפרוביזציה בארץ ובעולם.

== רשימת יצירות ==
* 2023 פסטיבל בין שמיים לארץ - חלום בקביים
* 2022 אוניברסיטת סן חוזה, ארצות הברית - Nature
* 2022 פסטיבל א-ז'אנר, תיאטרון תמונע - חופשיים לנפילה
* 2002 להקת נגה - Hand2Hand
* 2021 פסטיבל אינטימדאנס, תיאטרון תמונע - Girls Material<ref name=":6" />
* 2020 פסטיבל תל אביב דאנס, מרכז סוזן דלל - Big Hand Little Hand
* 2018 תיאטרון ענבל, ת"א - M.E.S.S<ref name=":7" /><ref name=":8" /><ref name=":8" />
* 2017 פסטיבל זירת מחול, ירושלים - אופרה טריטוריאלית
* 2016 מרכז כלים לכוריאוגרפיה - iWoman2.0
* 2015 מחסן 2 יפו - למה? מה הקשר?<ref name=":5" />
* 2014 פסטיבל תל אביב דאנס, מרכז סוזן דלל למחול - זהבה בת 100
* 2012 פסטיבל הרמת מסך - Fly, Fly, Lie
* 2011 פסטיבל ריקודי חדר - גּומה
* 2011 תיאטרון תמונע - מכושפה שלי
* 2010 הפסטיבל הבינלאומי לתיאטרון רחוב, בת ים - אופרה אורבנית
* 2009 אופרציה 1 מרכז מנדל, יפו - לה דיווינה<ref name=":2" />
* 2009 פרויקט נמל בית של עמותת הכוריאוגרפים - מתקתק
* 2008 פסטיבל "קולה של מילה," ירושלים - על גופו, בגופו
* 2007 פסטיבל אינטימדאנס, תיאטרון תמונע - בהמתנה
* 2005 פסטיבל הרמת מסך - סימני החלקה
* 2004, פסטיבל הרמת מסך - בכיס הפנימי<ref name=":0"></ref>
* 3003 פסטיבל אינטימדאנס, תיאטרון תמונע - בטן
* 2001 פסטיבל גוונים, מרכז סוזן דלל - להפריד 1

== השכלה ==
* 2022 מאסטר בכוריאוגרפיה, M.Dance האקדמיה למוסיקה ומחול, ירושלים
* 2004 לימודי תיאטרון פיזי, בי"ס לתיאטרון הגוף
* 2001 לימודי תואר ראשון,B.Ed המסלול למחול, מכללת סמינר הקיבוצים

== פרסים ומלגות ==
* 2022 - זוכת פרס משרד התרבות רקדנית מבצעת יחידה על ביצוע הסולו Big Hand Little Hand<ref></ref>
* 2022 - מלגת רזידנסי אמן לסמסטר סתיו, אוניברסיטת סן חוזה, ארצות הברית מטעם ארגון - BAMAH
* 2020 - מלגת לימודים, קרן גרטרוד קראוס
* 2019/20 - מלגת לימודים, האקדמיה למוסיקה ולמחול בירושלים
* מלגות תמיכה בנסיעות מטעם משרד החוץ ו"קרן תרבות אמריקה ישראל"
* תמיכות ממפעל הפיס לתרבות
* מלגות יצירה מטעם קרן יהושע רבינוביץ
* 2008 - מלגת "עידוד היצירה" מטעם חברת טבע<ref name=":4" />
* 2005 - זוכת פרס "שר החינוך והתרבות ליוצר צעיר במחול בראשית דרכו"<ref name=":3" />
* 2005 - זוכת המקום השני עבור הסולו "בכיס הפנימי," תחרות יצירות סולו בינלאומית,"10Masdanza" האיים הקנריים<ref name=":1" />

== קישורים חיצוניים ==
* 
* 
* 
* [https://www.youtube.com/channel/UC3peGngkod4RjozdKDbnOKQ ערוץ היוטיוב של פונמינסקי]
* [https://www.justshare.dance/hebrew האתר של "למה? מה הקשר?"]
* [https://acia.org.il/artist/33778/ עמוד היוצרת של פונדמינסקי] באתר עשייה
* 
* 
* [https://www.choreographers.org.il/choreograph/choreographer66/ עמוד היוצרת של פונדמינסקי] באתר עמותת הכוריאוגרפים
* [https://www.danceinisrael.com/2009/07/shlomit-fundaminsky-an-interview-on-improvisation-and-israeli-life/ ראיון עם פונדמינסקי על אימפרוביזציה בפודקאסט של דברה גלילי], 26 ביולי 2009

== הערות שוליים ==

קטגוריה:מחול
קטגוריה:כוריאוגרפיות ישראליות
קטגוריה:רקדניות ישראליות
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:ישראליות שנולדו ב-1974
קטגוריה:ישראלים שנולדו ב-1974